钦定古今图书集成/理学汇编/学行典/第235卷 > 吴逵
## 钦定古今图书集成/理学汇编/学行典/第235卷 > 吴逵

按《宋书孝义传》：“吴逵，吴兴乌程人也。经荒饥馑，系以
疾疫，父母兄弟嫂及群从小功之亲男女死者十三
人。逵时病困，邻里以苇席裹之，埋于村侧。既而逵疾
得瘳，亲属皆尽，唯逵夫妻获全。家徒壁立，冬无被裤。
昼则佣赁，夜则伐木烧塼，此诚无有懈倦。逵夜行遇
虎，虎辄下道避之。期年中成七墓，葬十三棺，邻里嘉”
其志义。葬日，悉出赴助，送终之事亦俭。而《周礼》，逵时
逆取邻人夫直，葬毕，众悉以施之，逵一无所受，皆佣
力报答焉。太守张崇之三加礼命，太守王韶之擢补
功曹史，逵以门寒，固辞不就，举为孝廉。